U Europi tek 28 posto ispitanika ne pristupa internetu. Za razliku od toga, 46 posto hrvatskih ispitanika čini to jednom na dan što je posve blizu europskih 54 posto28 posto ispitanika ne pristupa internetu. Za razliku od toga, 46 posto hrvatskih ispitanika čini to jednom na dan što je posve blizu europskih 54 posto

ZAGREB Prema istraživanju Eurobarometra, kojim je obuhvaćeno više od 27.000 ljudi u svim državama članicama pa i u Hrvatskoj gdje je istraživanje provedeno na 1.000 ispitanika, korisnici interneta u EU jako su zabrinuti zbog računalne sigurnosti. Velikih 76 posto ispitanika, više nego u 2012. godini, složilo se da se u protekloj godini opasnost od računalnog kriminala povećala. Pri tom je 12 posto korisnika – u Hrvatskoj 11 posto – već doživjelo provalu u svoj račun na socijalnim mrežama, ili račun elektronske pošte.

Korisnika diljem EU koji su uvjereni kako se znaju služiti internetom za kupovanje ili obavljanje bankovnih transkacija na mreži je 70 posto, u Hrvatskoj 56 posto, ali ih je u stvarnosti to činilo samo 50 posto. Nesrazmjer između onih koji ‘znaju’ i onih koji ‘čine’ ukazuje na negativni učinak cyber-kriminala na digitalno jedinstveno tržište. Pri tom se zabrinutost u pogledu aktivnosti na mreži u prvom redu odnosi na zlouporabu podataka (37 posto ispitanika) te sigurnost internetskog plaćanja (35 posto).

U usporedbi s 2012. godinom sve je veći broj građana EU koji smatraju da su dobro upoznati s rizicima računalnog kriminala, njih 44 posto u odnosu na 38 posto. Korisnici svejedno ne poduzimaju uvijek sve potrebne mjere zaštite, pa je tijekom protekle godine manje od polovice njih promijenilo svoje internetske lozinke. Ni Hrvati nisu skloni promjeni internetskih lozinki, 62 posto ih to nije učinilo u protekih 12 mjeseci.

Istraživanje je pokazalo i da 87 posto ispitanika izbjegava otkrivati osobne podatke na internetu, da ih 52 posto – u Hrvatskoj njih 44 posto – smatra da nisu dobro obaviješetni o rizicima računalnog kriminala, a sedam posto ih je bilo žrtvom prijevare kerditnim karticama ili bankarskih prevara na internetu. U odnosu na 2012. godinu znatno se povećao broj korisnika koji pristupaju internetu s pomoću smartphonea, s 24 posto na 35 posto, baš kao i s tablet računala s 6 na 14 posto.

Što se tiče samog pristupa internetu 46 posto hrvatskih ispitanika čini to jednom na dan što je posve blizu europskih 54 posto, no zato je u Hrvatskoj veći postotak onih koji internetu uopće ne pristupaju, 40 naspram 28 posto. Premda visokih 67 posto ispitanika internetu koristi ponajprije kako bi pročitali svoje mail poruke, u Hrvatskoj to nije primarna potreba jer je 85 posto onih koji internet koriste ponajprije za čitanje vijesti. U zemljama EU takvih je 60 posto.